google/wiki40b huggingface dataset:
Richard Dadd

Liv og arbeid

Dadd var en apotekersønn født i Kent. Han viste tidlig talent for tegning, og ble 20 år gammel tatt inn ved Royal Academy of Arts. I 1842 ble han tatt med av Sir Thomas Phillips, en tidligere borgermester, på en ekspedisjon til Midtøsten. Mens de seilte på Nilen i Egypt endret Dadd helt personlighet, han hallusinerte og var voldelig. De andre i følget trodde først han hadde fått solstikk, mens Dadd selv mente han var besatt av den gamle egyptiske guden Osiris.
Da Dadd kom tilbake til England våren 1843 tok familien ham med til Kent for at han skulle komme seg. I august fikk han for seg at faren var djevelen, og drepte ham med kniv. Richard Dadd flyktet til Frankrike, men da han underveis til Paris prøvde å drepe en medturist med et barberblad, ble han overmannet og arrestert. Han ble sendt til sinnssykehuset Bethlem Royal Hospital, der han ble værende i tjue år. I 1864 ble han flyttet til Broadmoor-asylet, der han døde i 1886. Dadd skapte de fleste mesterverkene sine som pasient på disse sykehusene.
Djibouti-Eritrea-krigen

Bakgrunn

Den nåværende grensen mellom Djibouti og Eritrea stammer fra en grenseavtale mellom Italia og Frankrike som spesifiserte at grensen skulle gå ved Ras Doumeira-halvøya ved rødehavskysten. Grenseavtalen innebar også en demilitarisering av øyer utenfor kysten. Siden Eritrea ble selvstendig i 1991, har det ikke eksistert enighet rundt tolkningen av denne grenseavtalen. I 1996 gikk de to landene nesten til krig mot hverandre etter at Djibouti anklaget Eritrea for å bombe Ras Doumeira.

Eritreas infiltrasjon i Djibouti

I januar bad eritreiske styrker om tillatelse til å krysse grensen for å hente sand for å bygge en vei. I stedet for å gjøre dette, okkuperte de en fjelltopp i regionen. Den 16. april hevdet Djibouti at eritreiske styrker hadde satt opp fortifikasjoner på djiboutisk side av grensen. Djibouti bad FN om å intervenere, og henviste til eritreiske kart som viste Ras Doumeira som eritreisk territorium. Eritrea benektet at landet var i konflikt med Djibouti.
Etiopias statsminister Meles Zenawi uttalte den 15. mai at konflikten utgjorde en trussel mot fred og sikkerhet på Afrikas horn, og at Etiopia ville intervenere for å sikre sin adgang til havet dersom det ble ansett som nødvendig. Siden Eritrea ble selvstendig i 1991, hadde Etiopia vært avhengig av Djibouti for havtilgang.
Eritreas president Isaias Afewerki nektet for at eritreiske tropper hadde krysset grensen.
Notre-Dame de Laon

Cathédrale Notre-Dame de Laon, Notre-Damekatedralen i Laon, er en kirkebyning i gotisk stil i byen Laon i Aisne i det nordlige Frankrike oppført under tiden 1150–1250.
Katedralen minner starkt om Notre-Dame de Paris. Berømt er katedralens store kor som bærer alle unggotikkens kjennemerker. En egenhet er det romanske tårnet over korsmidten.
Oncopoduridae

Utseende

Små til middelsstore, sylindriske spretthaler med forholdsvis korte, fire-leddete antenner. Springgaffelen (furca) er nokså kort.

Levevis

Mange av artene er beskrevet fra huler, men det er også arter som lever i jorden. De fleste er regnet som sjeldne.
Dongmyeong av Goguryeo

Kongetid

Ju-Mong etablerte Goguryeo i 37 f.Kr. og ble dets første konge. Samme år overgav kong Song Yang (송양, 松讓) av Piryu seg til han etter å ha fått hjelp til å slå ned et angrep fra Mohe. I 34 f.Kr. ble landets første hovedstad sammen med det nye kongepalasset ferdigstilt i Jolbon. Fem år senere sendte Ju-Mong general Pu Wi Yeom (부위염, 扶尉厭) for å erobre nordre Okjeo. Samme år døde Ju-Mongs mor, Lady Yuhwa, i Tong Puyeoplasset. Hun fikk en begravelse verdig en dronning selv om hun bare var en konkubine og ikke av kongeætt.
Ju-Mong sendte budbringere og gaver til kong Geumwa i takknemlighet for kong Geumwas generøsitet. 19 f.Kr. flyktet Ju-Mongs første kone, Lady Ye, fra Dongbuyeo med deres første sønn Yuri og slo seg ned i Goguryeo. Ye ble dronning, noe som skapte spenning mellom henne og Ju-Mongs andre kone, So Seo-no. Hun fryktet for dine sønners posisjon i Goguryeo etter dette og at Ju-Mong valgte sin første sønn Yuri som kronprins og etterfølger til trona i Goguryeo. So Seo-no forlot derfor Goguryeo med begge sønnene og noen av fra hennes hoff og dro lengere sør på Koreahalvøya, dagens Sør-Korea. Der etablerte hun kongedømmet Baekje.

Død

Ju-Mong døde i år 19 f.Kr., 40 år gammel. Kronprins Yuri gravla sin far i en pyramideformet grav, og gav han det posthumne navnet Chumo Seong Wang.

Arv

Ju-Mongs kongedømme Goguryeo utviklet seg til en regional stormakt og bestod i 705 år og ledet av 28 monarker av kongefamilien Go inntil det ble erobret av en felles hær fra det koreanske kongedømmet Silla og Tang-Kina i 668. De koreanske kongedømmene Balhae og Goryeo etterfulgte Goguryeo. Dagens etterkommere av Ju-Mong bærer hans etternavn Go.

Populærkultur

I 2006-2007 sendte det sørkoreanske kringkastingsselskapet MBC et fjernsynsdrama på 81 episoder, «Jumong». Serien tok elementer fra historiske kilder og koreansk mytoligi og gjenfortalte historien på en mer jordnær måte enn den som mytene forteller om.
I 2010 startet KBS1 serien «Kong Geun Cho-go», der Ju-Mong portretteres som en tyrann, som ikke aksepterte å dele makten i Goguryeo med So Seo-no og Jolbon.
Terningkast

Terningkast er et uttrykk brukt i norske medier som en poengskala i forbindelse med kritikker. Som en terning strekker poengskalaen seg fra 1 til 6. I trykte kritikker vises ofte poengberegningen som en terning med riktig antall øyne opp. Terningkastet ble introdusert av Arne Skouen i Verdens Gang 31. mars 1952.
Mens helt andre poengskalaer er vanlig i andre land (gjerne 1–3, 1–5 eller 1–10), er terningkast med 1–6 poeng etterhvert blitt svært utbredt – og på mange måter standarden – i Norge. Uttrykket ble først brukt i aviser, men har spredt seg til TV, radio og Internett. De mediene som ikke bruker terningkast for å representere skalaen kan bruke emotikoner, prosent, desimaltall eller heltall, hvor sistnevnte gjerne kan minne om et karaktersystem.
Det benyttes som konklusjon og sluttresultat i et uttall forskjellige kritikker, fra film- og teateranmeldelser til frossenpizzatester til kjolevurderinger under kongelige bryllup og lignende.
Fakkelstafetten til Sommer-OL 2016

Slutten av fakkelstafetten

I åpningsseremonien for Sommer-OL 2016 brakte Gustavo Kuerten den olympiske fakkelen inn på stadion, ga den videre til Hortência Marcari, som igjen ga den til Vanderlei de Lima. de Lima tente da den olympiske fakkelen.
Hovdetunnelen

Bilbrann

13. juni 1993 oppsto det brann i tunnelen etter en kollisjon mellom to biler og en motorsykkel. I 400 meter av tunnelens lengde brant PE-skummet opp.
Belago

Belago er en spilleautomat med hjulspill fra Norsk Tipping. Spillet ble lansert i 2011, og skal fungere som en erstatning for de gamle bingoautomatene. De er plassert rundt om i landets bingohaller. I tillegg til vanlig gevinst er det jackpoter på spillet, både nasjonalt og lokalt.
Moscone Center

Moscone Center (uttales «moss-coney center») er det største konferansesenteret i San Francisco i California. Det består av tre hovedhaller: To undergrundshaller under Yerba Buena Gardens, kjent som Moscone North og Moscone South, og en treetasjes Moscone West utstillingshall. Senteret ble opprinnelig bygget i 1981 av arkitektene Hellmuth, Obata & Kassabaum som én hall, Moscone South, oppkalt etter San Franciscos tidligere ordfører George Moscone, som ble myrdet i november 1978.

Bakgrunn

Utvidelsen av Moscone North og Moscone West i 1992 og 2003 utvidet bruksområdet fra 300 000 kvadratmeter til 900 000 kvadratmeter.
Konferansesenteret er kjent for store, profesjonelle sammenkomster, blant annet Macworld Expo, RSA-konferansen, American Geophysical Unions høstmøte, American Bar Associations årsmøte, Game Developers Conference, JavaOne og Apple Worldwide Developers Conference.
PowerLight Corporation installerte i mars 2004 et stort solenergisystem på taket av senteret. Installasjonen av dette systemet markerte San Franciscos første store skritt mot at all kommunal energi skal komme fra forurensningsfrie kilder. Elektrisiteten generert av solenergisystemet, kombinert med besparelser fra energieffektivisering, leverer tilsvarende energi som strømmen til ca 8 500 boliger.
Moscone Centers sentrale beliggenhet, i South of Market-området, gir enkel tilgang til San Franciscos mange hoteller og restauranter, samt viktige transportsystemer som for eksempel BART og Muni Metro.
I 1984, ble «the Democratic Convention» holdt på konferansesenteret.
Statens finansfond

Statens finansfond (SFF) ble opprettet 6. mars 2009 som en del av redningspakken for det norske finanssystemet (2009) (også kalt bankpakke II). Statens finansfond ble opprettet for å øke kjernekapitaldekningen i bankene som ønsker det.Statens finansfond et eget rettssubjekt og registrert i foretaksregisteret.
Ordninger med statsstøtte må godkjennes av EFTAs overvåkningsorgan (ESA). ESA godkjente ordningen 8. mai 2009.
Fondet foretok utbetalinger i 6 måneder; fra 15. mai til 15. november 2009. Siste frist for å søke støtte var 30. september 2009. Statens finansfond skal kun operere i 3 - 5 år frem i tid.
Ergun

Ergun (kinesisk: 额尔古纳; pinyin: É'ěrgǔnà) er et byfylke i den autonome region Indre Mongolia i Folkerepublikken Kina. Det er understilt byprefekturet Hulunbuir.
Befolkningen var på 82 998 innbyggere i 1999.
Ergun grenser i vest til Zabajkalskij kraj i Russland.
Granbuemåler

Utseende

En middelsstor (vingespenn 25 – 30 mm), slank, gråspraglete måler. I motsetning til noen andre buemålere har den ikke noen innbuktning bak spissen på forvingen. Forvingens fremkant har fire mørke flekker, den ytterste av dem er større og mørkere enn de andre. Rett under denne flekken er det en mørk, firkantet flekk. Fra de andre tre flekkene går det utydelige, mørke tverrbånd til vingens bakkant. Bakvingen har bakhjørnet vinkelaktig markert, men ikke trukket ut til en spiss.
Larven er vanligvis grønn med lyse lengdestriper, men det finnes også en mørk variant.

Levevis

Denne arten er knyttet til granskog, og larvene lever på gran og beslektede bartrær, ofte på "eksotiske" arter som Douglasgran og hemlokk. De voksne målerne flyr om natten i mai – juli.

Utbredelse

Granbuemåleren lever i det meste av den Palearktiske region fra Europa østover til Japan. Den finnes også i Nord-Amerika fra Britisk Columbia sørover til California og østover til Newfoundland.
I Norge finnes den på Sørlandet og Østlandet, med vestgrense i Vest-Agder.
Lomsdalen

Lomsdalen er en dal i Brønnøy kommune i Nordland. En del av dalen er vernet som naturreservat (Strompdalen naturreservat). Den 29. mai 2009 ble et område på drøye 1 000 km² vernet som Norges 30. nasjonalpark: Lomsdal-Visten nasjonalpark.
Finnmark heimevernsdistrikt 17

Finnmark heimevernsdistrikt 17 (HV-17) er et distrikt i Heimevernet som har territorielt militært ansvar over Finnmark fylke.
HV-17 består av distriktsstab, innsatsstyrke og ni HV-områder. Distriktsstaben er lokalisert på Porsangmoen leir. 
Distriktets innsatsstyrke har navnet Ida og Lyra, som var to radiosendere driftet av motstandsgrupper under andre verdenskrig i Altafjorden og består av rundt 200 befal og mannskaper.
Oscar de Pellegrin

Meritter

Han fikk bronse i skyting, i klassen Mixed Olympic Match SH3, ved Paralympiske sommerleker 1992. Han fikk også bronse i klassen Mixed English match SH1 (50 m rifle liggende) ved Paralympiske sommerleker 1996. 
I 2000 fikk han bronse i bueskyting individuelt, og gull i lagkonkurransen, sammen Salvatore Carrubba og Giuseppe Gabelli. Dette året ble han også utnevnt til Kommandør av Republikken Italias fortjenstorden. Ved Paralympiske sommerleker 2008 i Beijing fikk han igjen medalje, denne gang bronse i lagkonkurransen i recurve, sammen Mario Esposito og Marco Vitale.
Ved Paralympiske sommerleker 2012 i London fikk han gull individuelt med buetypen recurve, i klassen W1/W2. I plasseringsrunden fikk han fjerde beste poengsum, med 625 poeng. De Pellegrin slo sørkoreanske Myeong-Gu Lee 6-4 i kvartfinalen og Lung Hui Tseng 7-3 i semifinalen. I finalen slo han malaysiske Hasihin Sanawi 6-5. 
Han deltok også i lagkonkurransen, men Italia ble der slått ut av Kina i kvartfinalen.
Mølle (brettspill)

Mølle, eller Mil er et brettspill.
Spillet er et taktisk spill for to personer, hvor hver av spillerne gjennom utplassering og flytting av spillerbrikker på spillebrettet, skal forsøke å få fjernet så mange av motspillerens brikker at denne ikke lenger er i stand til å forsvare seg. For å få fjernet en av motspillerens brikker må man få tre på rad langs en av strekene på spillebrettet. Når en spiller kun har to av de opprinnelige ni brikkene sine igjen har den andre vunnet, da den første ikke lenger er i stand til å få tre på rad.

Spilleregler: 
Spillet starter med at den som begynner, legger en av sine ni brikker på ett av de 24 punktene på brettet. 
Motspilleren plasserer så en av sine brikker på ett av de andre punktene på brettet. Slik legges brikkene ut en etter en, til alle brikker er utlagt. Om en av spillerne får tre på rad (mølle) mens de legger ut brikker, kan han fjerne en av motspillerens brikker. Motspiller fortsetter med sin neste brikke.
Når alle brikker er lagt ut, fortsetter spillet ved at man flytter en brikke fra ett punkt til et ledig punkt. Man kan ikke flytte forbi et punkt. Om man ikke kan flytte noen brikke går turen over til motspiller. 
Målet er å få tre på rad, og da kalles dette "Mølle". 
Skyvemølle. Skyvemølle består av fem brikker, der den femte flyttes mellom de fire andre brikkene slik at det blir "Mølle" i hvert drag. Dette er meget effektivt.
Når en spiller har tre brikker igjen, kan han flytte sine brikker fritt på brettet uten å følge linjene. 
Når en spiller har to brikker igjen, har denne tapt. 
Ifølge "Spill i middelalderens bysamfunn", har en spilt mølle i Norge i hvert fall siden vikingtiden (brett ble funnet i Gokstadskipet).  Det var også kjent i Romerriket, og Kina for flere tusen år siden
Danny's Song

«Danny's Song» er en amerikansk sang, skrevet av sanger/låtskriver Kenny Loggins. Den ble skrevet som en gave til broren Danny, da hans sønn Colin ble født. Sangen fantes først på albumet Sittin' In, debutalbumet til Loggins and Messina. Sangen blir godt husket både for Loggins and Messinas orignalversjon og for Anne Murrays coverversjon fra 1972.

Loggins og Messinas versjon

Albumet Sittin' In med Loggins and Messina ble utgitt i 1971, og selv om albumet ikke produserte noen Top 40-radiohits, var det én sang som fikk et betydelig antall spillinger på radio: «Danny's Song». Loggins skrev sangen til sin bror, Danny Loggins, i 1970, da Danny ble far til en gutt med navn Colin - hans første sønn. Loggins and Messina kom til å få suksess på listen i 1973 med deres sang, «Your Mama Don't Dance», but deres versjon av «Danny's Song» fortsetter å være én av deres best kjente sanger gjennom hyppig spilling på rock- og adult contemporary-radiostasjoner.

Anne Murrays versjon

Den canadiske countrypopsangeren Anne Murray var en fan av originalversjonen og spilte inn en coverversjon i 1972. Den ble utgitt på singlen Capitol 3481. Strykerne ble arrangert av Rick wilkins. Sangen ble arrangert og produsert av Brian Ahern. B-siden var «Drown Me».
Murrays versjon ga henne også en Grammy Award-nominasjon i kategorien Best Female Pop Vocal Performance i the Grammy Awards of 1974, men tapte for «Killing Me Softly with His Song» med Roberta Flack.
Sangen var også med på hennes album med samme tittel (Capitol ST-11172).
Murray hevdet at hun elsket originalverjsonen, men at sangen fikk en dypere betydning for henne etter at hennes første barn ble født noen  år senere. I et intervju sa hun at «Hver gang da jeg sang den sangen var det meget meningsfullt».

Norsk versjon

Gunnar Jørstad har skrevet en norsk tekst. Den norske tittelen er «Danny».
Nektar

Nektar (avledet fra latin nectar), honningnektar eller blomsterhonning er et sukkerholdig (sukrose, glukose og fruktose) sekret som også inneholder alle de tjue aminosyrene og flere andre substanser, som organiske syrer, terpener, proteiner, vitaminer og ulike eteriske oljer med mer.

Nektarier

Nektarier er et kjertelvev som produserer og skiller ut nektar, også kjent som både plantekjertler og honningkjertler.

Florale nektarier

Nektar produseres i blomstenes florale nektarier og skilles ut i honninggjemmene, en skål- eller sporeformet beholder som fins hos mange blomster med biotisk pollinering.
En såkalt nektarmarkør (et merke med kontrastfarge eller en spesiell form) leder pollinerende individer til nektariene i en blomst. Nektaren fungerer som belønning for besøkende, som regel insekter. For mange insekter er nektar en viktig en kilde til honning, for eksempel honningbier, humler, sommerfugler og nattsvermere, men også kolibrier, honningetere og noen flaggermusarter høster nektar og bidrar til den for planten viktige pollineringsprosessen.

Ekstraflorale nektarier

Også ikke-blomstrende planter kan ha nektarier som produserer nektar. Slike nektarier kalles ekstraflorale nektarier (utenfor-blomster nektarier) og kan skilles ut på ulike steder og deler av planten, som på blader, stilker og ledd. Slik nektar har ingen misjon i pollineringsprosessen, men kan derimot være en del av en plantes forsvarsstrategi. Det er eksempelvis kjent at noen arter maur utnytter slik nektar som en kilde til energi, og som takk for nektaren så forsvarer mauren planten mot skadedyr, som ulike planteetere (for eksempel planteetende larver).

Etymologi

Ordet nektar stammer fra gresk mytologi og er avledet fra det latinske uttrykket nectar. De gamle grekerne regnet denne væsken som en «gudedrikk». Sammen med ambrosia (maten) skulle nektar (drikken) gi de greske gudene «udødelighet og evig ungdom».
GET-ligaen 2015/16

Ny TV-avtale og målkameraer

Den 13. juni 2015 ble TV 2 og Norges Ishockeyforbund enige om en ny tre-årig rettighetsavtale, hvor begge parter har en gjensidig opsjon på et fjerde år. Avtalen omfattet blant annet en fortsettelse av de ukentlige hovedkampene og HockeyXtra, mens kamper fra GET-ligaen, HockeyXtra og privatlandskamper vil bli vist på TV 2 Sportskanalen og på TV 2 Sumo.
Som et eget punkt i avtalen skulle TV 2  installere målkameraer i hver hall i GET-ligaen til en samlet verdi på mellom 1,35 og 1,8 millioner NOK. Målkameraer og videodømming hadde vært etterspurt i norsk ishockey grunnet flere kontroversielle situasjoner i de siste sesongene, men på grunn av den økonomiske situasjonen i forbundet og ishockeyklubbene hadde forslagene aldri blitt noe av. Fra før fantes det bare målkamera i DNB Arena i Stavanger.

Prisutdeling

Årets lag og prisvinnere ble stemt frem av GET-ligaens trenere og spillere. Følgende spillere ble stemt frem:
.fj

Registrering

Registrering gjøres på tredje nivå, under kategoriserte subdomener på andre nivå.
Mukdenhendelsen

Mukdenhendelsen fant sted den 18. september 1931 nær byen Mukden (i dag Shenyang) i det kinesiske Mandsjuria. Den ble begynnelsen på Mandsjuriakrisen og foranledningen til Japans invasjon av Mandsjuria.
I Kina er hendelsen kjent som 9.18-hendelsen (kinesisk: 九一八事变, pinyin: Jiu yiba shibian), eller Liutiaogouhendelsen (柳條溝事變).
Selve hendelsen var at en bombe eksploderte ved sporene til den japanskkontrollerte jernbanen, den sørmandsjurske jernbane, på en strekning litt utenfor Mukden. Japan anklaget kinesiske ekstremister for attentatet og sendte soldater til området, og inntok raskt den kinesiske garnison i Mukden. Noen måneder etter hadde Japan erobret hele Mandsjuria, som deretter ble forvandlet til en japansk lydstat – Manchukuo.
Attentatet var i virkeligheten fingert; det var planlagt av japanerne mange måneder i forveien og utført av to japanske offiserer i Guandonghæren, en av dem formodentlig spionen og den senere kommandør av denne hærens 14. divisjon, Doihara Kenji.
Embrikiola

Utbredelse

Arten er utbredt i Afrika (Gabon).
Muraenolepis

Arter som finnes i Norge

Det er ikke registrert noen arter fra denne gruppen i Norge.
Type 90-II

Historie og utvikling

I forhold til tidligere kinesiske stridsvogner er Type 90 forbedret både med hensyn på mobilitet, ildkraft og bepansring. Under en kontrakt underskrevet i mai 1990 skal Type 90 produseres i Pakistan, med noen endringer.
Type 90 ligner på mange måter på forgjengeren Type 85-IIM, men har kraftigere motor og bepansring.

Teknisk

Vognføreren sitter midt framme i skroget. Vognkommandøren sitter på høyre side av tårnet og skytteren på venstre side.
Pansringen er av sveiset stål med et lag komposittmaterialer på fronten. I tillegg kan reaktivt panser monteres på tårnets sider, front og framre del av taket.
Kanonen er en glattløpet 125 mm med automatlader. Den har 22 granater klar i en karusell for automatladeren. Totalt 39 granater kan bringes med. Kanonen er stabilisert i to akser.
Motoren er en britisk Perkins CV-12-1200 12-sylindret vannkjølt diesel, montert bak i skroget. Den driver en fransk ESM-500 hydromekanisk girkasse som gir vogna trinnløs styring.
Standardutstyr inkluderer vern mot ABC-våpen, ekstra beskyttelse mot nøytronstråling, automatisk brannslukker, maling som reflekterer infrarødt og muligheten for å legge røykteppe ved å blåse diesel inn i eksosen.
Hornsjø

Hornsjø er ei setergrend i Øyer kommune i Oppland. Den ligger på vestsiden av Hornsjøen, rundt 11 kilometer øst for Hafjell.
Her ligger Hornsjø Høyfjellshotell.
Rotes Rathaus

Rotes Rathaus (det røde rådhuset) er det mest brukte, men uoffisielle, navnet på Berlins rådhus som offisielt heter Berliner Rathaus. Rådhuset ligger i Rathausstraße i bydelen Mitte og er kontor for Berlins regjerende borgermester. Navnet Rotes Rathaus henviser til bygningens fasade. Rådhuset er 99,2 meter langt, 87,9 meter dypt og tårnet er 74 meter høyt. Bygningen er fredet.

Historie

Bygningen ble oppført mellom 1861 og 1869 av Hermann Friedrich Waesemann. Det arkitektoniske forbildet er rådhuset i Toruń i Polen, som på det tidspunktet var en del av tyske Preussen. Det 74 meter høye tårnet er inspirert av katedralen i Laon i Frankrike. Rådhuset erstattet flere bygninger fra middelalderen og samlet administrasjonen i én bygning. Under andre verdenskrig ble omkring 50 % av bygningen ødelagt, men bygningen ble gjenoppført og ombygd i årene 1950–1958. Fra 1948 til 1991 fungerte Rotes Rathaus som rådhus for Øst-Berlin, mens Rathaus Schöneberg fungerte som rådhus for Vest-Berlin.
2. desember 1990 fant det første frie valget for det samlede Berlin sted for første gang på 44 år. CDU ble da det største partiet med 40,3 % oppslutning, og 24. januar 1991 valgte Berlins parlament Eberhard Diepgen som borgermester i det gjenforente Berlin og Rotes Rathaus ble igjen byens rådhus.
Rituvík

Rituvík (IPA: [ˈɹiːtʊvʊik], dansk: Ridevig) er en bygd på Færøyene. Den ligger sør på Eysturoys østkyst, og er en del av Runavíkar kommuna. «Rita» er det færøyske navnet på måkearten krykkje (Rissa tridactyla). Rituvík ble grunnlagt i 1873 av et ektepar fra Toftir, som det i dag er reist en statue over i bygda. Rituvíkar kirkja er tegnet av H.C.W. Tórgarð, innviet i 1955, og hører under Glyvra sókn. Skolen fra 1967 har ca. 50 elever, fra 5. klasse går på skole i Runavík. Dessuten har bygda et misjonshus med aktiviteter for barn, unge og voksne. 
Kysten utenfor Rituvík er kjent for å være et fremragende dykkersted med sand og tett tangskog og undersjøiske klipper og kløfter.
1. januar 2009 hadde Rituvík 284 innbyggere, mot 258 i 1985.